Ιταλική Κάριτας (Caritas Italiana)

Η Ιταλική Κάριτας (Caritas Italiana) είναι η ποιμαντική οργάνωση της CEI ( Ιταλική Επισκοπική Διάσκεψη, η μόνιμη ένωση των καθολικών επισκόπων στην Ιταλία) για την προώθηση της φιλανθρωπίας. Έχει δηλαδή σκοπό να προωθήσει "τη μαρτυρία της φιλανθρωπίας στην ιταλική εκκλησιαστική κοινότητα, σε μορφές που συνάδουν με την εποχή και τις ανάγκες, αποσκοπώντας στην πλήρη ανάπτυξη του ανθρώπου, της κοινωνικής δικαιοσύνης και της ειρήνης, με ιδιαίτερη προσοχή στις τελευταίες και με πρωτίστως παιδαγωγική λειτουργία" (αρ.1 του Καταστατικού). Ιδρύθηκε το 1971, κατ ' εντολή του Παύλου Στ΄, με τη βοήθεια του Τζοβάνι Νέρβο, στο πνεύμα της ανανέωσης που δρομολογήθηκε από τη Δεύτερη Σύνοδο του Βατικανού. Έχει κυρίως παιδαγωγική λειτουργία, δηλαδή αποβλέπει στο να αναπτύσσει στα άτομα, στις οικογένειες, στις κοινότητες, το χριστιανικό πνεύμα αλληλεγγύης. Προκειμένου να τηρήσει τη δέσμευσή της για την κατάρτιση και την πληροφόρηση, η ιταλική Κάριτας κάθε χρόνο προσφέρει ένα πρόγραμμα διαρθρωμένο σε μαθήματα, συνέδρια, σεμινάρια μελέτης και εμβάθυνσης. Θεμελιώδης είναι η σύνδεση και η σύγκριση με τις 220 επισκοπικές Κάριτας, που ασχολούνται σε όλη την επικράτεια με την κινητοποίηση της εκκλησιαστικής και πολιτικής κοινότητας και την προώθηση των ποιμαντικών οργάνων και υπηρεσιών: Κέντρα Ακρόασης, Παρατηρητήρια της Φτώχειας και των Πόρων, ενοριακές Κάριτας, Κέντρα Φιλοξενίας, κ.λ.π.

 Συνεργάζεται με τους Επισκόπους ώστε να προωθείται σε συγκεκριμένες Εκκλησίες η δραστηριοποίηση της φιλανθρωπίας και το καθήκον να την εφαρμόζουν οι άνθρωποι με συγκεκριμένες παρεμβάσεις. Μεριμνά για το συντονισμό των πρωτοβουλιών και των υπηρεσιών χριστιανικού χαρακτήρα. Συγκαλεί, οργανώνει και συντονίζει παρεμβάσεις έκτακτης ανάγκης στην Ιταλία και στο εξωτερικό. Σε συνεργασία με άλλους οργανισμούς χριστιανικού χαρακτήρα: -διενεργεί μελέτες και έρευνες σχετικά με τις ανάγκες ώστε να βοηθήσει να ανακαλυφθούν οι αιτίες αυτών των αναγκών. -προωθεί τον εθελοντισμό και ενθαρρύνει την εκπαίδευση των ποιμαντικών φορέων της φιλανθρωπίας και του προσωπικού χριστιανικού χαρακτήρα που απασχολείται στις κοινωνικές υπηρεσίες -συμβάλλει στην ανθρώπινη και κοινωνική ανάπτυξη των χωρών του Νότου, μέσω και της ευαισθητοποίησης της κοινής γνώμης. Αλληλεγγύη σε όλο τον κόσμο. Εκπαίδευση για την ειρήνη και την παγκοσμιότητα, διάλογος, συνευθύνη είναι -επίσης- οι κύριες γραμμές των δεσμεύσεων της Κάριτας στον κόσμο. Νόμιμος εκπρόσωπος εκλεγμένος από τη Γενική Συνέλευση της CEI, από τις 20 Μαΐου 2015 είναι ο πρόεδρος Φραντσέσκο Μοντενέγκρο, ( Francesco Montenegro) ο καρδινάλιος αρχιεπίσκοπος του Αγκριτζέντο (Agrigento). Ακολούθως, υπάρχει το Εθνικό Συμβούλιο, πέραν του Προνοιακού Εκκλησιαστικού Συμβουλίου. Ο διευθυντής είναι ο Φραντσέσκο Σόντου (Francesco Soddu). Τζοβάνι Νέρβο (Giovanni Nervo) (1971 - 1976) ... Ατίλιο Νικόρα (Attilio Nicora ) (1990 - 1992) Αρμάντο Φράνκο (Armando Franco) (1992 - 15 Δεκeμβρίου, 1997) Μπενίτο Κόκι (Benito Cocchi) (Δεκέμβριος 1997 - Μάιος 2003) Φραντσέσκο Μοντενέγκρο (Francesco Montenegro) (Mάιος 2003 - Mάιος 2008) Τζουζέπε Μερίζι (Giuseppe Merisi) (Mάιος 2008 -12 Nοέμβρίου, 2014) Λουίτζι Μπρεσάν (Luigi Bressan) (12 Nοeμβρίου 2014 - 20 Μαΐου 2015) Φραντσέσκο Μοντενέγκρο (Francesco Montenegro) (από τις 20 Μαϊου, 2015) Της απονεμήθηκε στις 11/10/2010: Μετάλλιο Α΄τάξης της Πολιτικής Προστασίας "Για τη συμμετοχή στο σεισμό της 6ης Απριλίου 2009 στο Αμπρούτσο, με την έννοια της εξαιρετικής συμβολής μέσω της απασχόλησης ανθρώπινων και τεχνικών πόρων με σκοπό την αντιμετώπιση της εκτακτης ανάγκης." Στις διεθνείς παρεμβάσεις έχει σημασία η αρχή της επικουρικότητας, υπό την έννοια της αφομοίωσης προσπαθειών,οι οποίες κατά κύριο λόγο αφορούν κάθε τοπική Εκκλησία των χωρών που πλήττονται από την καταστροφή ή βρίσκονται στο δρόμο προς την ανάπτυξη. Γίνεται ακόμη προσπάθεια να δημιουργηθούν οι συνθήκες παρέμβασης των επισκοπικών Κάριτας που είναι διαθέσιμες για αδελφοποίηση, παρέχοντας μια πολύτιμη ευκαιρία αμοιβαιότητας. Οι παρεμβάσεις αυτές δεν περιορίζονται σε οξείες φάσεις, αλλά γίνονται προγράμματα αποκατάστασης και εξέλιξης, που σχετίζονται με τις ανάγκες του πληθυσμού και την πορεία των Εκκλησιών. Διαρκής είναι η σύνδεση με τις άλλες εθνικές Κάριτας, άμεσα και μέσω του δικτύου της Κάριτας Ιντερνατιονάλις (Caritas internationalis), η οποία συσπειρώνει σε ομοσπονδία 162 οργανώσεις. Συγκεντρώνει 48, αντιστοίχως, Κάριτας Ευρώπη (Caritas Europa). Υπάρχουν, ακολούθως, και τα μικρο-προγράμματα ανάπτυξης, μικρής κλίμακας, αλλά σημαντικά για την τοπική αυτοπροώθηση , που προτείνονται από τις ίδιες κοινότητες του Νότου και διαδίδονται από την Κάριτας. Χρηματοδοτούνται από ενορίες, σχολεία, συλλόγους, τις οικογένειες που με αυτόν τον τρόπο έρχονται σε άμεση επαφή με όποιον λαμβάνει, προς ανταλλαγή αξιών. Caritas internationalis Caritas diocesana Dossier statistico Immigrazione Terzo settore Εγγραφές audiovideo ολοκλήρωμα της Caritas στην ιστοσελίδα του Radio radicale